da da da da da da da hu de en da de sv da en en da da en nl it hbs_lat da da da da sv da da sv en da sv en da en da da da da da hu de en da de sv da en en da da en nl it hbs_lat da da da da sv da da sv en da sv en da en da da de de da en da da da da da da da da da da da da da da sv en da fr en sv da nn et da et da de da de da da da nb da da nb da da nb da da da da ru de sv fr de sv es en es tr da
Den Sorte Diamant - Dansk Arkitektur Center - DAC
Photo: Per Munkgaard Thorsen, Arkitekturbilleder.dk
Klædt i skinnende sort granit lyser Den Sorte Diamant op som et af Københavns havnefronts nye arkitektoniske vartegn.
I 1993 udskrev Kulturministeriet en international arkitektkonkurrence om en udvidelse af Det Kongelige Bibliotek på Slotsholmen i København.
Det forholdsvist unge og ukendte arkitektfirma Schmidt Hammer Lassen løb af med sejren, og i 1999 stod et af Københavns havnefronts største nye arkitektoniske pejlemærker færdigt.
Bibliotekets nye bygning er formet som en skulpturel kube klædt i sort, skinnende granit. Derfor fik bygningen af daværende kulturminister Jytte Hilden tilnavnet Den Sorte Diamant.
Bygningens kubeform hælder til siden, da facaderne er skråt afskårne. Det giver bygningen en dynamik, der adskiller den fra et traditionelt hus med vinkelrette facader. Ud mod vandet kløver et stort snit bygningens sorte masse i to. Dette snit er beklædt med glas og indeholder bygningens lyse atrium.
Udvidelsen er forbundet med den gamle biblioteksbygning i rødt tegl, der blev opført i 1906 af arkitekten H.J. Holm. Sammenhængen mellem de to bygninger opnås paradoksalt nok gennem kontraster: den gamle biblioteksbygnings matte facader i rødt tegl står i kontrast til den nye bygnings blanke facader i sort granit.
Den gamle bygning er symmetrisk, hvorimod udvidelsen er asymmetrisk. Endelig er Holms bygning solidt plantet på jorden, mens Den Sorte Diamant svæver ovenpå et glasbånd. Udefra giver dette glasbånd et indblik i bygningens foyeretage, mens det indefra åbner for en panoramaudsigt over havnen.
Som en kontrast til bygningens ydre, er bibliotekets indre lyst, venligt og organisk. I hver side er foyeretagen lavloftet, hvorimod det lyse atrium i midten går op gennem alle bygningens etager. Herfra kan man se alle etagernes balkoner, der ruller frem som hvide bølger mod atriet.
Fra atriet kører man på travelatorer til bygningens næste niveau. Her kobles den nye bygning sammen med det gamle bibliotek via en 18 meter bred bro hen over vejen Christians Brygge. Broen er omgivet af glaspartier, hvilket signalerer en åbenhed mod byen.
Udover et biblioteks kernefunktioner rummer Den Sorte Diamant boghandel, café, restaurant, videnskabelige og litterære institutter, tagterrasse og Dronningesalen til koncerter, teater og konferencer.
schmidt hammer lassen Architects
VEGA – Folkets Hus: En klassisk funkisbygning til det musikglade publikum
Rundetårn: Evig ungdom i et snoet sind
Mere nyt om arkitektur? Tilmeld dig nyhedsbrev
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.
Hvor godt kender du egentlig København? De skjulte fortællinger og sjove detaljer? Med vores gratis app kan du udforske byen på egen hånd.